พอดีเดินทางมาทำงานที่ซิดนีย์ ก่อนมาลองหาข้อมูลมีแต่คนพูดถึงร้านนี้ว่าดังเรื่องแพนเค้กมากมาย เราที่เป็นสาวกแพนเค้กย่อมไม่พลาดแน่นอน 

เราเลือกมาที่สาขา Darling Harbour มาช่วงราวๆ 11 โมงกว่าๆเริ่มมีคิวบ้างนิดหน่อยแต่รอแป๊บเดียว เราสั่งเป็น Eggs Benedict Pancake ก็จะมีไข่ 2 ฟอง + แฮม + Hash brown + Pancake  แต่พอดีเห็นว่าเมนูนี้เค้าให้แพนเค้กชิ้นเดียว เลยขอเพิ่มอีกชิ้น ส่วนเครื่องดื่มสั่งเป็น Flat White 

ตอนมาเสิร์ฟนี่อึ้งเล็กน้อยเพราะจานใหญ่มากกกกก แต่สรุปก็กินหมดนะ 555 แต่ทำเอาอยู่ได้ถึงค่ำเลย แพนเค้กทั้งใหญ่และหนา เสิร์ฟมาพร้อม Maple Syrup รสขมนิดๆ อร่อยๆ ถ้าอยากได้ครีมต้องสั่งเพิ่มเอานะ ไม่มีมาให้ แฮมอร่อย ไข่กับ Hash Brown นี่เฉยๆ ส่วน Flat White นุ่มนวลกลมกล่อมดี

ที่นี่มีน้ำเปล่าบริการฟรี ขอเค้าได้นะ พอทานเสร็จสั่งเช็คบิลเค้าจะให้บิลมาก็เอาไปจ่ายที่ Counter มื้อนี้ 23.95$ อิ่มยาวถึงเย็นเลย แห่ะๆ 